Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalkeran de eşkerayîyêke daye. Eşkerayîye wina ya:
''Îqtîdarê AKP-MHPyî yê faşîstî seba ke îqtîdar de bimano hesab kerd ke artêşa tirke bişawo seferê îşxalrî û netîceya ci de weçînayîşan garantî bikero la xoverdayîşê destanwarî yê gerîlayan hesabê înan pûç kerdî. Erdogan û Hulusî Akar ê ke bêperwa sûcê şerî kenê, seba ke Zap, Metîna û Avaşîn de ser nêkewtî muracatê metodanê vera merdimatîye kenê û înan ferman da ke cenazayê leşkeran bêrê vêşnayene. Seba ke hesabê înan Zap, Avaşîn û Metîna de xeripîyayê reyna senaryoyî viraştî û hêrişê şarê kurdî û masûman kerd. Vizêr şewe hêrişanê dewleta tirke yê vera Herêmanê Pawitişî yê Medya de qet yew zerar nêresa hêzanê ma ser.
Netîceya çalakîyanê hêzanê ma de zî 5 îşxalkerî ameyî cezakerdene.
Detayî wina yê:
Çarçewa Hemleya Şorişgêre ya Bazanê Zagrosî de herêma Zapî de;
19ê teşrîna peyêne de mewzîyanê Şehîd Agirî yê Warê Xoverdayîşî yê Sîda  de pê çekanê giranan 4 îşxalkerî ameyî cezakerdene.
19ê teşrîna peyêne de Warê Xoverdayîşî yê Sîda de îşxalkerî ameyî derbkerdene.
19ê teşrîna peyêne de Warê Xoverdayîşî yê Çemçoyî de pê taktîkê suîkastî 1 îşxalker ame cezakerdene.
Çarçewa Hemleya Şorişgêre ya Şehîd Savaş Maraşî ya Cengê Xabûrî de;
19ê teşrîna peyêne de Warê Xoverdayîşî yê Girê Cûdîyî de îşxalkerî ameyî derbkerdene.
19ê teşrîna peyêne de Warê Xoverdayîşî yê Girê Cûdîyî de skorskyêk ame hedefkerdene û mudaxeleyê hêzanê ma ra dima skorsky warî ra rema.
Hêrişê ke artêşa îşxalkere pê çeka kîmyewîye û bombayanê qedexekerdeyan kerdê;
19ê teşrîna peyêne de mewzîyê Girê Şehîd Çekdarî yê Warê Xoverdayîşî yê Girê Cûdîyî, mewzîyê Şehîd Botan û Şehîd Serxwebûnî yê Warê Xoverdayîşî yê Çemçoyî û mewzîyê Şehîd Felatî yê Warê Xoverdayîşî yê Sîda dîyayî bombayan ver.
Hêrişê bînî yê artêşa îşxalkere;
19ê teşrîna peyêne de Warê Xoverdayîşî yê Girê Amedîyê, Saca, Kurojahro, Girê Cûdî, Çemço, Girê FMyî û Sîda û warê Kanî Telkê yê Garê, warê Girê Şêxnasir, Girê Roj, Girê Hîwa, Gundê Bêpalan, Dola Balayan, Girê Zergelê û Gundê Silê yê Qendîlî dîyayî bombayan ver.''
